En 63-årig dame fra Danagården ved Svenstrup faldt i aftes i søvn, mens hun røg. Gløder fra tobakken har antændt dynen og noget af sengen, hvilket har forsaget voldsomme forbrændinger på begge damens ben. Hun blev i nat flyttet med helikopter fra skadestuen i Aalborg til København. -Det er en hjemmepleje, der kører rundt ude i området, og hun kan så se, at der er kraftig røgudveksling, så hun retter så henvendelse, siger vagthavende ved Nordjyllands Politi Karsten Højrup Kristensen. Damen var eneboende, og hun har været ved bevidsthed under hele forløbet. Politiets undersøgelser er afsluttet med konklusionen, at branden er startet ved, at hun har røget i sengen.

Referat:
En 63-årig dame er overflyttet til København Hospitals brandsårsafdeling, efter der i aftes udbrød brand i hendes seng.